**az „Öt Főváros Tornája” nemzetközi utánpótlás viadal**

**Pozsony**

**2011. június 23-26.**

16. alkalommal került sor az „Öt Főváros Tornája” nemzetközi serdülő viadalra, melynek idén Pozsony főváros adott otthont.

Az öt fővárosból (Budapest, Pozsony, Ljubljana, Bécs, Zágráb) 1995-ben, vagy annál később született serdülő korosztályú gyermekek versenyezhettek 6 sportágban (atlétika, kézilabda, kosárlabda, labdarúgás, röplabda, asztalitenisz).

A szervezők nagyon kulturált körülményeket teremtettek, mind a szállás, mind a sportpályákat illetően.

A budapesti válogatott fiatalok összesített eredményben az ezüstérmet szerezték meg Zágráb mögött.

További eredmények sportáganként:

Atlétika (lányok, fiúk) I. hely

Kézilabda (fiúk) I. hely

Kosárlabda (lányok) III. hely

Asztalitenisz (fiúk, lányok) III. hely

Labdarúgás (fiúk) IV. hely

Röplabda (lányok) V. hely

A sportversenyeket kiegészítő programok kísérték, úgymint pozsonyi városnézés, illetve a versenyek befejeztével egy záró bankett.

A fiatalok nagy lelkesedéssel vettek részt a találkozón és sokan összebarátkoztak más fővárosok sportolóival.

A rendezvény szervezetten, komolyabb sérüléstől mentesen zajlott, a fővárosi fiatalok fegyelmezetten viselkedtek.